Meldingen kommer i forbindelse med, at Naturstyrelsen onsdag inviterede alle interesserede med på en tur i Rold Skov. - De myter, der har været: At natur og friluftsliv er modsætninger er vigtige at få slået ned, lyder det fra Lea Wermelin. Naturnationalparkerne har været under kritik fra de steder, hvor de er planlagt. Det har især været indhegning af af området, der har skabt debat. Også i Rebild, hvor blandt andre Erhvervsudviklingsrådet i Rebild er bekymret. For Rebild Kommune er kendt for Rold Skov. Lægger vægt på lokal dialog Lea Wermelin lægger vægt på, at der skal være en lokal dialog om, hvordan der kan blive plads til alle i naturnationalparkerne. - Det kan godt være, at der er behov for at rykke  nogle aktiviteter til et andet område. Men er plads til masser af friluftsliv, og vi tror på, at der kommer endnu mere friluftliv. - Og vi skaber rammerne for endnu bedre naturopleverlser, hvis vi også skaber en mere mangfoldig natur, lyder det fra miljøministeren.
Miljøminister Lea Wermelin er sikker på, at der er plads til både friluftsliv og biodiversitet i Rold Skov og de andre områder, der er i spil som naturnationalparker.